U-I-28/04
Natisni
Opravilna št.:
U-I-28/04
Datum odločitve:
11. 11. 2004
ECLI:
ECLI:SI:USRS:2004:U.I.28.04
Akt:
Zakon o izvršbi in zavarovanju (Uradni list RS, št. 51/98, 75/02, 16/04 in 40/04 - ur.p.b.) (ZIZ), 2. odst. 65. čl.
Izrek:
Pobuda za začetek postopka za oceno ustavnosti drugega odstavka 65. člena Zakona o izvršbi in zavarovanju (Uradni list RS, št. 51/98, 75/02, 16/04 in 40/04 - ur.p.b.) se zavrže.
Evidenčni stavek:
Tudi morebitna razveljavitev izpodbijane določbe na lastninskopravni položaj ne bi mogla vplivati. Morebitna ugoditev pobudi torej ne bi mogla izboljšati pravnega položaja pobudnikov. Ker pobudniki ne izkazujejo pravnega interesa, je Ustavno sodišče njihovo pobudo zavrglo.
Geslo:
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
Pravna podlaga:
Člen 25, Zakon o Ustavnem sodišču[ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Emil Grižon, Izola in drugi
Datum vloge:
9. 2. 2004
Vrsta odločitve:
sklep
Vrsta rešitve:
zavrženje
Dokument:
US24035
Dokument v PDF obliki:
U-I-28-04.pdf
117 KB
Prenesite datoteko
U-I-28/04-4
11. 11. 2004
SKLEP
Ustavno sodišče je v postopku za preizkus pobude Emilija Grižona iz Izole, Rika Cergola iz Izole, Željka Krištofiča iz Portoroža in Silva Hrvatina iz Ankarana na seji dne 11. novembra 2004
sklenilo:
Pobuda za začetek postopka za oceno ustavnosti drugega odstavka 65. člena Zakona o izvršbi in zavarovanju (Uradni list RS, št. 51/98, 75/02, 16/04 in 40/04 - ur.p.b.) se zavrže.
Obrazložitev
1. Pobudniki izpodbijajo drugi odstavek 65. člena Zakona o izvršbi in zavarovanju (v nadaljevanju ZIZ), ki določa, da sodišče zavrne ugovor tretjega, če upnik v danem roku izjavi, da ugovoru nasprotuje. Pobudniki menijo, da je izpodbijana določba v neskladju s 14., z 22., s 25. in s 33. členom Ustave ter s 4. členom Obligacijskega zakonika (Uradni list RS, št. 83/01 in nasl. - OZ) in z 32. členom ZIZ.
2. Po določbi 24. člena Zakona o Ustavnem sodišču (Uradni list RS, št. 15/94 - v nadaljevanju ZUstS) mora tisti, ki vloži pobudo za začetek postopka, izkazati svoj pravni interes. Ta je podan, če predpis, katerega oceno predlaga, neposredno posega v njegove pravice, pravne interese oziroma pravni položaj. Po ustaljeni ustavnosodni presoji mora biti pravni interes neposreden in konkreten, morebitna ugoditev pobudnikovemu predlogu mora privesti do izboljšanja njegovega pravnega položaja (tako npr. v odločbi št. U-I-18/98 z dne 19. 4. 2001, Uradni list RS, št. 37/01 in OdlUS X, 76).
3. V izvršilnem postopku št. Ig 2001/00239 pri Okrajnem sodišču v Piranu, s katerim so pobudniki izkazovali pravni interes, in v katerem pobudniki nastopajo kot tretji, je sodišče zavrnilo njihove ugovore tretjih in po navedbah pobudnikov tudi že zarubilo in prodalo njihove predmete. S tem je kupec postal lastnik ter predmetov, pobudniki pa so lastninsko pravico na njih izgubili. Tudi morebitna razveljavitev izpodbijane določbe drugega odstavka 65. člena ZIZ na tak lastninskopravni položaj ne bi mogla vplivati.
Morebitna ugoditev pobudi torej ne bi mogla izboljšati pravnega položaja pobudnikov. Ker pobudniki ne izkazujejo pravnega interesa, je Ustavno sodišče njihovo pobudo zavrglo.
4. Ustavno sodišče je sprejelo ta sklep na podlagi 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 - popr.) v sestavi: predsednik dr. Janez Čebulj ter sodnice in sodniki dr. Zvonko Fišer, Lojze Janko, mag. Marija Krisper Kramberger, Milojka Modrijan, dr. Ciril Ribičič, dr. Mirjam Škrk, Jože Tratnik in dr. Dragica Wedam Lukić. Sklep je sprejelo soglasno.
Predsednik
dr. Janez Čebulj